runetrust/blame-folketinget-dk huggingface dataset:
Peter Kofod (DF), 2025-05-21:
Tak for det.
Og tak for de mange, synes jeg, rigtig gode svar, der kommer fra den konservative ordfører.
Jeg vil gerne spørge ind til statslige administratorer, for det er jo et af de områder, hvor jeg virkelig føler, at vi i blå blok har et værdifællesskab, hvor der er noget, vi er enige om.
Den dag, der måtte være 90 blå mandater i Folketingssalen, er vi nødt til at gøre noget markant bedre end den nuværende regering.
Vi kan ikke se passivt til, at tusindvis og atter tusindvis af djøf'er skal fodres, som de bliver under den her regering.
Der er simpelt hen nødt til at ske noget meget drastisk.
Der vil jeg høre den konservative ordfører, om det ikke er rigtigt forstået, at det her er en af de store forskelle mellem den blå opposition og resten af partierne.
Hvis man stemmer på et af de borgerlige partier, er det dét, man kan se frem til, altså en meget hård nedslagtning af det der djøf-embedsmandslag, som jo har lagt sig som en tung dyne over staten.
Mona Juul (KF), 2025-05-21:
Jeg synes, at verdenssamfundet nu her har handlet en lille smule langsomt, men jeg anerkender og forstår også, at det er en meget vanskelig situation, og jeg kommer ikke til at pege nogen konkrete ting ud eller på, om man skal flytte medicinske patienter eller nogen, der er i en særlig sårbar situation.
Jeg kommer til at læne mig helt tæt op ad det samarbejde, vi har på EU-plan, og der må vi have tillid til, at regeringen også med de meldinger, der er kommet, kan og vil være med til at sikre, at der kommer ordentlige forhold.
Leila Stockmarr (EL), 2025-05-21:
[Lydudfald]
... Skal jeg forstå svaret sådan, at Det Konservative Folkeparti mener, at vi fra dansk side har været for langsomme til at handle på det, der udspiller sig i Gaza, og såfremt det er svaret, vil fru Mona Juul så konkret svare på, om Det Konservative Folkeparti bakker op om, at vi medicinsk skal evakuere dødssyge børn fra Gaza for at redde deres liv, at vi i EU skal arbejde for sanktioner, at vi måske endda her i Danmark skal begynde at se på det handelssamarbejde, vi har, der direkte støtter den israelske økonomi nede i Israel?
Kunne fru Mona Juul være mere konkret med, hvad Det Konservative Folkepartis synes, man skal gøre for at rette op på, at man måske har handlet for langsomt?
Mona Juul (KF), 2025-05-21:
Vi læner os fuldstændig op ad det, som flere EU-lande allerede er i fuld gang med nu her: at se på de økonomiske sanktioner.
Det er afgørende nu, at der kommer nødhjælp frem.
Det mener jeg bestemt.
Så der er ikke noget at tage fejl af der.
Vi kan have en lang drøftelse af alt muligt, men man stopper ikke nødhjælp; man overholder selvfølgelig krigens love.
Leila Stockmarr (EL), 2025-05-21:
Tak for det, og tak til fru Mona Juul for talen.
Jeg vil gerne spørge ind til den katastrofale menneskeskabte katastrofe, der udspiller sig i Gaza lige nu.
Vi har jo været efter regeringen hernede for ikke at handle nok, men jeg kunne egentlig også godt tænke mig at spørge Det Konservative Folkeparti, hvad der skal til, før man mener, at vi for alvor skal sætte foden ned over for Israel.
Hvilke udenrigspolitiske redskaber skal vi have op af værktøjskassen?
For det her kommer jo ikke til at løse sig selv, og som mange her i salen også har sagt, står vi i en situation, hvor vi bredt set må anerkende, at Israel bruger sult som våben, og vi ser ind i en gryende hungersnød i Gaza, og det handler jo på den måde overhovedet ikke kun om Hamas.
Så hvad har Det Konservative Folkeparti i den udenrigspolitiske værktøjskasse, som I mener man som minimum bør aktivere her og nu for at lægge et pres på Israel for at sikre, at der kommer mere nødhjælp ind?
Mona Juul (KF), 2025-05-21:
Det forsøger jeg altid.
Jeg synes, det er dødtræls, når vi ikke får svaret på spørgsmålene.
Så det prøver jeg.
Men det afhænger af, hvad det er for et område.
I dag nævner jeg f.eks. det her vækstudspil, og der finansierer vi jo en stor del af det ved at se på nogle af de erhvervsstøtteordninger, som vi synes det ville være formålstjenligt simpelt hen at konvertere til konkrete skattelettelser, frem for at det ligesom sker efter forgodtbefindende, og hvilken aftale man senest har lavet, hvor der så er røget nogle puljer ind.
Så det er forskelligt, hvad det er for et område, og på erhvervsdelen kan vi meget, meget nemt finde nogle af de midler.
Louise Elholm (V), 2025-05-21:
Jeg skal høre, om ordføreren kan bekræfte, at De Konservative støtter udligningssystemet.
Mona Juul (KF), 2025-05-21:
Men det svarede jeg da klart og entydigt på.
Jeg tilbød bare en høflig hånd i forhold til at gennemgå udspillet, hvis det er, at det er et problem for Socialdemokratiet at forstå, hvad det er, vi har sagt; så vil jeg selvfølgelig hellere end gerne gøre det.
Christian Rabjerg Madsen (S), 2025-05-21:
Skal vi forstå det sådan, at der med De Konservatives nye melding er den praksis fremadrettet, at det alene er de grønne lande, for hvem sagsbehandlingen sker, når arbejdstageren kommer til Danmark?
For det kan man ikke læse, og ordføreren, fru Mona Juul, svarer ikke på det.
Det er jo ikke noget, vi skal afklare bagefter ovre ved kaffemaskinen, det må vi kunne forvente at formanden for De Konservative kan redegøre for.
Mona Juul (KF), 2025-05-21:
Jamen det er godt, vi kan få det opklaret.
Vi er i gang med se på, hvordan vi kan få international arbejdskraft bedre til Danmark, og hvordan vi kan gøre forholdene bedre.
Hvordan kan man på nogen som helst måde tillade sig at kalde det papir frit, og hvad ved jeg?
Det er da helt håbløst.
Vi prøver at sige, at en virksomhed som Novo, Systematic, eller hvem det end måtte være, har fået øje på en medarbejder, der skal til Danmark, og i stedet for at man så skal sidde og vente og vente og vente får man medarbejderen ind, og så begynder man på den sagsbehandling, der skal til.
Det er der da overhovedet ikke noget vildt i, det er da bare sund fornuft.
Christian Rabjerg Madsen (S), 2025-05-21:
Det er ikke helt godt nok.
De Konservative har sammen med KLAR-alliancen sagt, at der skulle være en lavere beløbsgrænse, men man lægger så der oven i, at der under beløbsgrænsen skal være papirfri indvandring for alle arbejdstagere, fordi man først skal behandle ansøgningen, når de er kommet til Danmark.
Nu fremsætter man så et forslag, hvor man ændrer beløbsgrænserne, men man siger ikke noget om, hvorvidt den papirfri indvandring, altså behandlingen af ansøgningen, når de kommer til Danmark, er suspenderet eller ej.
Ordføreren, fru Mona Juul, som er formand for De Konservative, må kunne svare på, om man holder fast i, at sagsbehandlingen skal foregå, når man kommer til Danmark, eller inden man kommer til Danmark i forhold til de tre nye kategorier, som De Konservative har foreslået.
For det er jo det element, der er den virkelige lempelse; det ville jo give en reel fri indvandring for arbejdstagere fra de lande, hvor man foreslår det.
Christina Olumeko (ALT), 2025-05-21:
Tak til ordføreren og partilederen for en rigtig fin tale.
Som jeg er sikker på at ordføreren vil kunne nikke genkendende til, har vi efterhånden en situation i Danmark, hvor stress er blevet det, man kunne kalde en folkesygdom.
22 pct. af alle kvinder mellem 22 og 40 år siger, at de er stressede i hverdagen, stress koster 16 mia. kr. i samfundsomkostninger om året, og jeg tror, at for både Alternativet og Det Konservative Folkeparti er det særlig børnefamilierne, vi gerne vil give nogle bedre vilkår.
Vi ved, at børnefamilierne i Danmark arbejder markant mere, end de gør i de andre vestlige EU-lande, vi normalt sammenligner os med.
Mit spørgsmål til De Konservative er, hvilke løsninger de Konservative ser for sig, så vi kan skabe bedre forudsætninger for et roligt familieliv.
Mona Juul (KF), 2025-05-21:
Nej, det var præcis det, jeg ikke sagde, men jeg tager gerne en runde med hr. Frederik Vad bagefter, og så skal jeg aflevere vores udspil til hr. Frederik Vad, og så kan vi gennemgå det.
Frederik Vad (S), 2025-05-21:
Det, den konservative formand siger, er simpelt hen ikke rigtigt.
Jeg citerer her fra partiets egen model om kategorien rød: »For dem går forslaget på at øge beløbsgrænsen til 650.000 kroner.«
Der står intet i den model om, at forslaget om at indføre papirløs arbejdskraftindvandring, som var det mest ekstreme forslag, man lavede sammen med Radikale Venstre og Liberal Alliance, er taget af bordet.
Det står der intet som helst om.
Jeg kan ikke finde det noget sted.
Så jeg skal bare lige høre: Står den konservative partiformand heroppe og siger, at forslaget om papirløs arbejdskraftindvandring er taget af bordet nu?
Mona Juul (KF), 2025-05-21:
Tak for spørgsmålet, for så kan jeg jo netop oplyse hr. Frederik Vad om, at det er der også, fordi vi jo begrænser det til de grønne lande.
For det, vi bare skal huske at tænke på, er, at da vi i KLAR-alliancen kommer med den her melding i 2021, havde vi en socialdemokratisk regering, der havde fundet et ekstra arbejdsudbud på 1.400, så vidt jeg husker.
Der var virkelig, virkelig mangel på arbejdskraft.
Der skulle virkelig kigges på det, og det kom vi med, men jeg er også nødt til at sige, at de nye tal om, hvor vi så får arbejdskraften fra, jo gør, at vi som et ansvarligt parti naturligvis justerer vores melding der.
Men vi er jo nødt til at sørge for, at vi gør det så attraktivt som muligt, og at virksomhederne og de ansatte kan komme i gang.
Det er jo også derfor, vi har forslag om, at man i højere grad kan få lavet den konto i banken, der skal til, i et fornuftigt tempo osv.
Frederik Vad (S), 2025-05-21:
Tak for det.
Jeg vil gerne spørge lidt ind til den stramning, som Det Konservative Folkeparti har annonceret i Berlingske i dag.
Det handler jo kun om beløbsordningerne, men det vildeste og mest ekstreme forslag i KLAR-alliancen mellem Det Konservative Folkeparti, Radikale Venstre og Liberal Alliance er forslaget om at indføre papirløs indvandring, hvis folk kommer for at arbejde.
Det er noget, som slet ikke findes i Europa i dag, og det er, at man skal kunne søge en arbejdstilladelse, og så skal man kunne rejse ind i Danmark, før man har fået den arbejdstilladelse: altså komme ind i Danmark og så først dér få arbejdstilladelsen.
Derfor kunne jeg godt tænke mig at spørge den konservative partiformand, hvorfor der ikke er noget i den konservative melding i dag, der handler om KLAR-alliancens forslag om at indføre papirløs arbejdskraftindvandring?
Mona Juul (KF), 2025-05-21:
Tak for det.
Der er ikke nogen tvivl om, at det her med at se meget mere fleksibelt på arbejdsmarkedet, bliver løsningen fremadrettet.
Vi kommer simpelt hen ikke uden om det.
Vi er nødt til at snakke om, hvordan vi kan gøre det her på en helt anden måde.
Det er ikke nødvendigvis sådan, at man kan være smed hele sit liv, for det holder simpelt hen ikke.
Der er for mange, der bliver for trætte og for slidte, og der er også rigtig, rigtig mange, der i løbet af arbejdslivet netop føler sig pressede, som ordføreren er inde på.
Så at arbejde på en helt ny måde tror jeg simpelt hen også er vejen frem, men det er en lang og stor diskussion, som jeg synes vi stadig væk er meget langt fra i Danmark.
Christina Olumeko (ALT), 2025-05-21:
Alternativet er enig i, at der også skal være et fokus på den enkelte og måske også det pres, man udsætter sig selv for.
Men vi fokuserer også på rammerne her fra Folketinget af og særlig de arbejdsudbudsreformer, som igennem tiden jo har haft til formål at få danskerne til at arbejde længere, komme hurtigere ud på arbejdsmarkedet og gå senere på pension.
En af de ting, vi har foreslået, er at reformere vores pensionssystem, så man f.eks. kan bruge sine private pensionsmidler tidligere i løbet af livet.
Hvordan stiller sig Konservative sig i forhold til at reformere vores pensionssystem?
Mona Juul (KF), 2025-05-21:
Jeg anerkender fuldstændig, at rigtig mange mennesker føler sig pressede og stressede, og vi kan jo også se, at mange børnefamilier har det rigtig, rigtig svært.
Jeg har selv lavet en analyse helt tilbage i 2016, og jeg blev nærmest ked af det, da jeg så analyseresultaterne, for det var så få gange i løbet af ugen, at rigtig mange danskere følte sig sådan rigtig glade, og det skyldtes det pres.
Men der er rigtig meget af det, som ikke skyldes de rammer, vi sætter i samfundet.
Der er også rigtig meget af det, der handler om os selv hver især, og der skal vi finde en balance i, hvordan vi skal sætte bedre rammer i samfundet, men også hvad man selv er nødt til at sørge for.
Det kan ikke nytte noget, at vi lader os presse af, at nogle kan arbejde lidt mere end os selv i nogle perioder, eller hvad det nu er.
Vi er nødt til hver især at prøve at se, om vi kan få det med ind i det, for ellers bliver vi jo det syge samfund, hvor vi enten har ondt i ryggen, gigt, stress eller hovedpine.
Så vi er nødt til at finde nogle bedre balancer i det.
Samfundsmæssigt skal vi også finde det, det er jeg med på.
Mohammad Rona (M), 2025-05-21:
Jeg tænker, at der er flere ting, vi ville kæmpe ind, hvis man kan sige det, også i forhold til de strukturer, der er omkring børnefamilier, omkring økonomi, omkring mange af de ting, vi selv er gået til valg på.
Og ja, selskabsskatten kunne godt være en del af det – hvem ved?
Sigurd Agersnap (SF), 2025-05-21:
Jamen nu siger ordføreren det jo igen, altså at vi har mange udgifter, og derfor vil man lave en ny udgift for statskassen med en lavere selskabsskat.
Det giver jo simpelt hen ikke mening.
Altså, du kan ikke finansiere udgifter med en ny udgift.
Men jeg kan også forstå på interviewet med udenrigsministeren, at det var noget, man fra Moderaternes side ville have med i en ny plan for dansk økonomi.
Nu ser det ud til, at der kommer et større råderum, flere penge.
Er det så noget, som Moderaterne vil kæmpe ind, altså at nu skal man simpelt hen have sænket selskabsskatten igen?
Henrik Frandsen (M), 2025-05-21:
Jamen vil ordføreren ikke anerkende, at den måde, som vi bruger de 0,7 pct. af bni til udviklingsbistand på, faktisk har meget, meget stor værdi også for dansk erhvervsliv, og at pengene i virkeligheden kommer mangefold tilbage, så det både er til gavn for udviklingslandene, men så sandelig også er til gavn for dansk erhvervsliv?
Sólbjørg Jakobsen (LA), 2025-05-21:
Det er jo heller ikke nyt, at vi i Liberal Alliance mener, at vi ikke skal yde mere i gennemsnit end de lande, vi sammenligner os med, og den gennemsnitlige udviklingsbistand i Europa er jo 0,5 pct. af bni.
Det er det, vi har foreslået, også længe før hr. Henrik Frandsen har læst det nu her, altså at vi skal ned på gennemsnittet, og det mener vi stadig.
Og så synes jeg også, vi skal kigge på, hvad det er, vi giver ulandsbistand til.
Hvad er det egentlig, vi bidrager til?
For skal Kina have udviklingsbistand fra Danmark?
Så vi skal også være skarpe på, hvad det er, vi giver til.
Men jo, det er fuldstændig rigtigt, at vi i Liberal Alliance ikke mener, at vi skal give forholdsvis meget mere end vores nabolande.
Henrik Frandsen (M), 2025-05-21:
Mange tak.
Og tak for ordførertalen.
Siden 1978 har Danmark ydet 0,7 pct. af det, der hedder bni, i udviklingsbistand.
Det er noget, der har været almindelig enighed om, altså at det var rigtigt, og at det var det gode at gøre.
Det har der også de senere år været stor opbakning omkring, og Liberal Alliance har selv været en del af den opbakning.
Nu kan jeg så forstå, at Liberal Alliance egentlig ikke har til hensigt at fortsætte med at bakke op om, at vi giver 0,7 pct. af bni, men faktisk vil ned på 0,5 pct. af bni.
Mit spørgsmål til ordføreren er: Kan det virkelig passe, at man vil skære ned på udviklingsbistanden på den måde i en verden, hvor der er krig, og hvor der er ufred, og hvor der er brug for, at man mindsker migrantstrømme osv.?
Kan det virkelig passe?
Sólbjørg Jakobsen (LA), 2025-05-21:
Det er da ikke gammeldags at mene, at man skal være stærk for at slæbe Ole Birk Olesens søn væk fra slagmarken.
Jeg ville nok ikke kunne klare det, men det er der mange kvinder der kan, altså være i forsvaret, selv om jeg ikke kan bære Ole Birk Olesens søn væk fra slagmarken.
Så det er jo helt irrelevant; det er det.
Selvfølgelig kan kvinder være i det danske forsvar.
Det er vi allerede i dag, og det skal vi også være i fremtiden.
Jan E. Jørgensen (V), 2025-05-21:
Så det tager jeg som udtryk for, at ordføreren er enig med mig i, at det var sådan en lidt gammeldags, bedaget betragtning at mene, at for at være i forsvaret, så skal man være en stærk mand, der kan slæbe de andre stærke mænd væk fra slagmarken – helt alene, uden at bede en af sine kammerater om hjælp.
Sólbjørg Jakobsen (LA), 2025-05-21:
Nej, det har vi også mange danske kvinder i det danske forsvar der modbeviser hver dag.
Vi har ment, at kvinder skal have værneret, og det har vi også arbejdet for at mænd skulle få.
Det er jo dejligt, at vi har mange mennesker, både mænd og kvinder, der vil forsvare Danmark helt frivilligt, også med de vilkår, vi har i dag i forsvaret.
Så prøv at tænke på, hvis vi forbedrer vilkårene.
Hvorfor skulle man tro, at tvang var den knap, vi skulle bruge nu?
Derfor var vi imod at øge tvangen.
Men selvfølgelig kan kvinder da være i forsvaret.
Det er de allerede i dag, og det skal de også være i fremtiden.
Jan E. Jørgensen (V), 2025-05-21:
Tak for det.
Men der er jo blevet sagt nogle ting fra LA's side, bl.a. af hr. Ole Birk Olesen, der har været ude at sige, at for at kunne være soldat skal man kunne bære hr. Ole Birk Olesens store, stærke og flotte søn, må vi forstå, væk fra slagmarken, hvis det bliver nødvendigt.
Er ordføreren enig i den betragtning, altså at for at kunne være soldat skal man åbenbart helst være en mand?
Sólbjørg Jakobsen (LA), 2025-05-21:
Jeg kan faktisk give mange eksempler.
Det er også derfor, det undrede mig, da hr. Christian Rabjerg Madsen bad om eksempler lige før.
Jeg gav et eksempel, hvor han så sagde bagefter: Du kommer aldrig med nogen eksempler på noget konkret.
Man kunne så ikke lade være med at indføre nyt bureaukrati, f.eks. med en afklaringsret, som egentlig bare er en vurdering, der kommer til at kræve, at du skal indhente en lægeerklæring osv.
Så snart jeg begynder at snakke om det konkrete, bliver folk sådan lidt: Nu bliver det lidt kedeligt, og det er jo bare en lille del.
Men det er i de mange bække små, at vi finder løsningen; det er, ved at vi samler til bunke og får taget et opgør med det.
Inger Støjberg (DD), 2025-05-21:
Kunne ordføreren prøve at give nogle eksempler på nogle af de steder, hvor man med stor fordel kunne skære ned?
Sólbjørg Jakobsen (LA), 2025-05-21:
Mange tak.
Hvis jeg skulle snakke om bureaukrati og ikke havde en begrænsning på taletiden, så ville jeg også kunne snakke hele året ud.
For det var en af de ting, som var ved at gøre mig skaldet, dengang jeg sad ude i offentlig administration og tænkte: Det her kan da ikke passe; det kan da ikke passe, at der sidder nogle folk derinde og tænker, at det her er en god idé.
Så kom jeg selv herind, og det er faktisk rigtigt, at ingen tænker, at der er en god idé.
Vi er alle sammen enige om, at det skal droppes.
Også tusind tak for samarbejdet i blå blok for at få taget et opgør med bureaukratiet og for, at vi faktisk har foreslået noget helt konkret, nemlig en bindende bureaukratilov, hvor det er, at vi forpligter os til at få nedbragt bureaukratiet, som vi alle sammen vil til livs.
Desværre oplever jeg, at der er en tendens at luge en lille smule ud og samtidig få en masse ind ad bagdøren imens.
Så jeg tror i hvert fald, at det vil være et godt bud, at vi får forpligtet os, sådan som vi har foreslået det i blå blok.
Vi har også foreslået en oprydningsgeneral efter norsk forbillede, hvor det er, at vi får nogen til at kigge alle de her systemer igennem.
Så det er nogle af tingene.
Inger Støjberg (DD), 2025-05-21:
Tak for det.
Og tak for en rigtig fin tale.
Jeg synes især, at den del, der handlede om bureaukrati, var rigtig god.
Det er jo noget af det, som ordføreren utrætteligt sammen med sit parti arbejder for at nedbringe.
Nu har man jo ikke al tid i verden i sådan en ordførertale, og derfor kunne jeg egentlig godt tænke mig at få ordføreren til at uddybe nogle af de her ting.
Altså, hvad er Liberal Alliances vision og ambition på det her område?
Og hvordan ser Liberal Alliance på hele det Djøf-lag, som SVM-regeringen har lagt ned som snubletråde, tror jeg det var ordføreren brugte som udtryk, over det danske samfund.
Sólbjørg Jakobsen (LA), 2025-05-21:
Det kan jo bruges på mange måder.
Jeg siger, at vi skal kaste et kritisk blik på, hvordan vi bruger det.
Så lad os kaste et kritisk blik på, hvad vi bruger det til.
Og så mener vi ikke, at vi skal betale forholdsvis meget mere, end vores naboer gør.
Vi synes ikke, vi skal betale mere end 0,5 pct. af bni, og det er ikke nyt.
I forhold til at det skal gavne dansk erhvervsliv vil jeg sige, at der jo er mange ting, vi kan gøre for at gavne dansk erhvervsliv, at der har vi også en lang liste i Liberal Alliance.
Mette Abildgaard (KF), 2025-05-21:
Tak til ordføreren for en rigtig god tale.
212 pct.
– så stor har stigningen i antallet, der kommer til Danmark fra de her MENAPT-lande for at arbejde eller studere, været.
Det er en gruppe lande, hvis borgere vi ved er svære at integrere på det danske arbejdsmarked.
Der er store kulturelle forskelle.
Vi kan se deres borgere overrepræsenteret i kriminalitetsstatistikker og andet.
Det bekymrer os dybt i Det Konservative Folkeparti, at der har været den her enormt store stigning, og derfor er vi også ude i Berlingske i dag med et forslag om at lave en meget mere differentieret model, i forhold til hvem vi giver mulighed for at komme til Danmark som international arbejdskraft.
Der er nogle lande, vi gerne vil have flere fra.
Vi har brug for dem, og vores virksomheder og vores velfærdssamfund har brug for de mennesker, men vi må også bare konstatere, at der er nogle, for hvem det gælder, at det er en meget kortsigtet løsning at få dem til Danmark, fordi de kommer til at give integrationsproblemer siden hen.
Jeg vil høre, om Liberal Alliance ser ligedan på det her, og om vi kan danne fælles front, når vi forhåbentlig skal forhandle det her med regeringen.
Martin Lidegaard (RV), 2025-05-21:
Det er i forlængelse af Jesper Petersens spørgsmål og sådan set også af konservative fru Mette Abildgaard, jeg tager ordet.
Vi har jo samarbejdet med LA om en del af den økonomiske politik, og vi er meget opsatte på, at noget af det, som det handlede om, var at give konkurrencekraft til dansk erhvervsliv.
De to måske allervigtigste parameter på, om dansk erhvervsliv og Dansk Industri er konkurrencestærke er, at man har den rigtige arbejdskraft, og at man har billige energipriser.
Derfor undrer det mig godt nok, at Liberal Alliance på de to områder tilsyneladende vælger både at ville sænke tallet på international arbejdskraft markant, hvilket går direkte imod anbefalingerne fra dansk erhvervsliv, men heller ikke engang vil tage ansvar for at få bygget noget vedvarende energi, som vil reducere forbrugerpriserne med 1 mia. kr. om året; 1 mia. kr., som også går til danske virksomheder, vil øge konkurrenceevnen.
Det er jo rigtigt, at det kan risikere at koste op mod 60 mia. kr., men det kan også ende med, at staten får penge i kassen, som den gjorde, da vi udbød Thor sidst.
Sólbjørg Jakobsen (LA), 2025-05-21:
Hvordan vi så håndterer de regler, der er allerede nu, har vi faktisk ikke noget bud på, men det vil vi være åbne over for at kigge på, så vi netop får sat en stopper for al den her indvandring, der kommer via arbejdskraft, og som bliver hængende og påvirker hele vores samfund.
Peter Kofod (DF), 2025-05-21:
Det synes jeg jo er et rigtig godt svar, for det betyder, hvis jeg må tillade mig at konkludere, og så må ordføreren sige, om det er rigtigt eller forkert, at hvis blå blok vinder næste valg, mener Liberal Alliance, at vi skal stramme udlændingepolitikken på den måde, at vi siger, at hvis man kommer fra et land, der er domineret af islam eller islamiske værdier, kan man ikke indrejse til Danmark – slut færdig.
Vi siger: Vi gider jer ikke, vi gider jer ikke som arbejdskraft, vi gider jer ikke som asylanter, for vi får jer aldrig ud igen, når I begår kriminalitet, og vi har så mange i forvejen, der laver for meget ballade.
Så nej tak til flere.
Er det rigtigt forstået?